turjo4nis/wikipedia-bn-dump-20250701 huggingface dataset:
দালমা বাগান মল

দালমা বাগান মল () একটি আর্মেনীয় শপিং মল, এটি আর্মেনিয়ার রাজধানী ইয়েরেভানের সিতসারনাক্যাবেডি পাহাড়ের কাছে অবস্থিত। এটি আর্মেনিয়ার প্রথম শপিং মল।

ইতিহাস 

প্রকল্পটি ২০০৯ সালে ঘোষণা করা হয়  এবং অক্টোবর ২০১২ সালে মলটি খোলা হয়। আর্মেনিয়ায় জন্মগ্রহণকারী রাশিয়ান ব্যবসায়ীর সাম্যাল করাপেতান পরিচালিত "তাশির গ্রুপ" এর দ্বারা মলটি নির্মিত হয়েছিল। উদ্বোধনী অনুষ্ঠানের রাষ্ট্রপতি সার্জ সার্জসহান উপস্থিত ছিলেন।

আর্মেনীয় "ইয়েরেভান সিটি" চেইন থেকে একটি হাইপারমার্কেট পরে খোলা হয়। ২০১৫ সালে একটি কারফুর হাইপারমার্কেট খোলা হয় ইয়েরেভান মলে।

পরিশেবা 
দালমা বাগান মোল হল ইয়েরেভানের বৃহত্তম গয়না কেন্দ্রগুলির মধ্যে একটি।

১৮ ই নভেম্বর, ২০১৩ সালে, "সিনেমা স্টার" মাল্টিপ্লেক্স সিনেমা থিয়েটার খোলা হয় মোলে। "সিনেমা স্টার" একটি রাশিয়ান সিনেমা চেইন যাদের দালমা বাগান মলেই ৬ টি থিয়েটার র‍য়েছে। মাল্টিপ্লেক্সটি মাইকেল ক্যাফ-রেস্টুরেন্টের কাছাকাছি। 

মলে অনেকগুলি ক্যাফে এবং রেস্টুরেন্ট আছে, একটি ফুড কোর্ট, একটি বোলিং কেন্দ্র, এবং "প্লে ল্যাব" শিশুদের খেলার জায়গা আছে।

দালমা বাগান মল দিয়ে আর্মেনীয় বাজারে প্রবেশ করেছে কিছু প্রধান আন্তর্জাতিক ব্রান্ড, যেমনঃ

Zara
Stradivarius
Mango
Pull & Bear
U.S. Polo Assn.
Bershka
Wallis
Miss Selfridge
Carpisa
Giordano
Gerry Weber
Massimo Dutti
Promod
Gap
LC Waikiki
Marks & Spencer
Desigual
Monsoon
Accessorize
NewYorker
New Look
F&F
Levi's
Celio
Armani Exchange
Topshop
Next
Garage
La Senza
Oysho
Mexx
Clarks
Skechers
Charles & Keith
Aldo
Bata
Steve Madden
Crocs
Yves Rocher
Jysk
Tape à l'oeil
Okaïdi
Jennyfer
Blanco
Baldi
Roberto Piraloff
Burger King
Yerevan City retailers
Basic Center retailers
Rio Galleria retailers

তথ্যসূত্র 

আর্মেনিয়ার বিপণিবিতান
ইয়েরেভানের দর্শনীয় স্থান
ইয়েরেভানের ভবন ও স্থাপনা
২০১২-এ প্রতিষ্ঠিত বিপণিবিতান
২০১৫-এ আর্মেনিয়ায় প্রতিষ্ঠিত
ভিভিয়েন মার্চেন্ট

ভিভিয়েন মার্চেন্ট (; জন্ম: অ্যাডা ব্র্যান্ড টমসন, ২২ জুলাই ১৯২৯ - ৩ অক্টোবর ১৯৮২) ছিলেন একজন ইংরেজ অভিনেত্রী। তিনি ১৯৪২ সালে তার কর্মজীবন শুরু করেন এবং মঞ্চ ও চলচ্চিত্রে তার নাট্যধর্মী চরিত্রের জন্য পরিচিত হয়ে ওঠেন। ১৯৫৬ সালে তিনি নাট্যকার হ্যারল্ড পিন্টারকে বিয়ে করেন। তিনি পিন্টার রচিত একাধিক মঞ্চনাটকে অভিনয় করেছেন।

মার্চেন্ট ১৯৫০-এর দশক থেকে ১৯৭০-এর দশক পর্যন্ত সফল অভিনেত্রী ছিলেন। তিনি ১৯৬৪ সালে শ্রেষ্ঠ অভিনেত্রী বিভাগে বাফটা টিভি পুরস্কার অর্জন করেন। আলফি (১৯৬৬) চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন এবং সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। ১৯৬৭ সালে তিনি ব্রডওয়ে মঞ্চে পিন্টারের দ্য হোমকামিং মঞ্চনাটকে অভিনয় করে টনি পুরস্কারের মনোনয়ন লাভ করেন। তার অভিনীত অন্যান্য চলচ্চিত্রসমূহ হল অ্যাক্সিডেন্ট (১৯৬৭), দি অফেন্স (১৯৭২), ফ্রেঞ্জি (১৯৭২), দ্য হোমকামিং (১৯৭৩) ও দ্য মেইডস (১৯৭৫)। বিবাহবিচ্ছেদের পর হতাশা ও মদ্যাসক্তির কারণে তিনি ১৯৮২ সালে মারা যান।

চলচ্চিত্রের তালিকা

চলচ্চিত্র

তথ্যসূত্র

বহিঃসংযোগ

 
 

১৯২৯-এ জন্ম
১৯৮২-এ মৃত্যু
২০শ শতাব্দীর ইংরেজ অভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ মঞ্চ অভিনেত্রী
ম্যানচেস্টারের অভিনেত্রী
শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
বাফটা পুরস্কার বিজয়ী
ব্রিটিশ মঞ্চ অভিনেত্রী
আবু মুহাম্মদ ইউনুস আলী

আবু মুহাম্মদ ইউনুস আলী চলনবিল অঞ্চলের প্রখ্যাত রাজনীতিবিদ, ভাষা সংগ্রামী ও বৃহত্তর পাবনা জেলার মুক্তিযুদ্ধের অন্যতম সংগঠক ছিলেন। যুক্তফ্রন্টের এমএলএ ছিলেন তিনি। পাবনা জেলা আওয়ামী লীগের অন্যতম প্রতিষ্ঠাতা তিনি।'

জন্ম 
তিনি ১৯২৩ সালের ২৩ মার্চ পাবনা জেলার ভাঙ্গুড়া উপজেলার দক্ষিণ সারুটিয়া গ্রামের ঐতিহ্যবাহী একটি রাজনৈতিক পরিবারে জন্মগ্রহণ করেন।

সমাজকর্মী 
বঙ্গবন্ধুর কলকাতার ইসলামীয়া কলেজের বেকার হোষ্টেলের রুমমেট ছিলেন তিনি, বায়ান্নর ভাষাসংগ্রামী, যুক্তফ্রন্টের নির্বাচিত প্রাদেশিক পরিষদ সদস্য, মুক্তিযুদ্ধের অন্যতম সংগঠক, যুদ্ধাহত মুক্তিযোদ্ধা, পাবনার ভাঙ্গুড়া-চাটমোহর-ফরিদপুর আসনে আওয়ামী লীগের একজন নেতা ছিলেন আবু মুহাম্মদ ইউনুস আলী; ইউনুস এমএলএ হিসেবেও পরিচিত ছিলেন।

১৯৫৪ সালের যুক্তফ্রন্ট নির্বাচনে তার নির্বাচনী এলাকা ছিল পাবনা সদর উত্তর (চাটমোহর- ভাঙ্গুড়া-ফরিদপুর- আটঘরিয়া।

মৃত্যু 
তিনি ২০০৫ সালের ১৪ ফেব্রুয়ারি মৃত্যুবরণ করেন।

তথ্যসূত্র 

১৯২৩-এ জন্ম
২০০৫-এ মৃত্যু
পাকিস্তান জাতীয় পরিষদ সদস্য ১৯৫৫-১৯৫৮
পাবনা জেলার রাজনীতিবিদ
লক্ষ্য সেন

লক্ষ্য সেন (; জন্ম: ১৬ আগস্ট ২০০১) হলেন একজন ভারতীয় ব্যাডমিন্টন খেলোয়াড়, যিনি মূলত ভারতের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

২০১৬ সালে ব্যাডমিন্টনে অভিষেক করা লক্ষ্য ভারতের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
লক্ষ্য সেন ২০০১ সালের ১৬ই আগস্ট তারিখে ভারতের উত্তরাখণ্ডে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা ডি কে সেন একজন ভারতীয় কোচ ও তার ভাই চিরাগ সেন একজন আন্তর্জাতিক ব্যাডমিন্টন খেলোয়াড়।

খেলোয়াড়ি জীবন

২০২১
২০২১ সালের ডিসেম্বর মাসে তিনি বিশ্ব চ্যাম্পিয়নশিপের সেমিফাইনালে পৌঁছেছিলেন, যেখানে তিনি স্বদেশী সতীর্থ কিদাম্বি শ্রীকান্তের কাছে ২১-১৭, ১৪-২১, ১৭-২১-এ এক কঠিন লড়াইয়ে পরাজিত হয়ে ব্রোঞ্জ পদক অর্জন করেন।

২০২২
জানুয়ারি মাসে তিনি ইন্ডিয়া ওপেনের ফাইনালে তৎকালীন বিশ্ব চ্যাম্পিয়ন লোহ কিন ইউকে পরাজিত করেন, যার ফলে তিনি তার প্রথম সুপার ৫০০ খেতাব জয় করেন। তিনি লোহকে টানা দুটি গেমে ২৪-২২, ২১-১৭-এ পরাজিত করেন। জার্মান ওপেনে, লক্ষ্য সেমিফাইনালে ক্রমতালিকায় প্রথম স্থানে থাকা ভিক্টর অ্যাক্সেলসেনকে পরাজিত করেন, কিন্তু ফাইনালে কুনলাভুত ভিটিডসর্নের কাছে হেরে যান। এরপর তিনি অল ইংল্যান্ড ওপেনের ফাইনালে পৌঁছানোর জন্য ক্রমতালিকায় তৃতীয় স্থানে থাকা অ্যান্ডার্স অ্যান্টনসেনকে এবং সপ্তম স্থানে থাকা লি জি জিয়াকে পরাজিত করেন। তিনি ফাইনালে ভিক্টর অ্যাক্সেলসেনের কাছে ১০-২১, ১৫-২১-এ হেরেছিলেন। পরবর্তীকালে তিনি সুইস ওপেন থেকে নিজের প্রত্যাহার করে নেন, কেননা তিনি টানা ২টি বিডব্লিউএফ টুর্নামেন্ট ফাইনাল খেলে ক্লান্ত হয়ে পড়েছিলেন।

২০২৪ গ্রীষ্মকালীন অলিম্পিক
লক্ষ্য ভারতের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ এল-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে লক্ষ্য ভারতের প্রণয় এইচ. এস.-এর মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে ভিক্তোর আক্সেলসেনের কাছে পরাজিত হয়ে প্রতিযোগিতা হতে বিদায় নিয়েছিলেন।

তথ্যসূত্র

বহিঃসংযোগ

 

২০০১-এ জন্ম
জীবিত ব্যক্তি
ভারতীয় পুরুষ ব্যাডমিন্টন খেলোয়াড়
ভারতের অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
কমনওয়েলথ গেমসে স্বর্ণপদক বিজয়ী ভারতীয়
কমনওয়েলথ গেমসে রৌপ্যপদক বিজয়ী ভারতীয়
অর্জুন পুরস্কার প্রাপক
২০২২ এশিয়ান গেমসের পদক বিজয়ী
মুর্শিদাবাদ বিধানসভা কেন্দ্র

মুর্শিদাবাদ (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৪ নং মুর্শিদাবাদ বিধানসভা কেন্দ্রটি মুর্শিদাবাদ পৌরসভা, জিয়াগঞ্জ আজিমগঞ্জ পৌরসভা মুর্শিদাবাদ জিয়াগঞ্জ সমষ্টি উন্নয়ন ব্লক এর অন্তর্গত।

মুর্শিদাবাদ বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, কংগ্রেসের শাওনি সিংহ রায় তার নিকটতম প্রতিদ্বন্দ্বী ফরওয়ার্ড ব্লকের বিভাস চক্রবর্তীকে পরাজিত করেন।

১৯৭৭-২০০৬
২০০৬ সালের বিধানসভা নির্বাচনে, ফরওয়ার্ড ব্লকের বিভাস চক্রবর্তী মুর্শিদাবাদ কেন্দ্র থেকে জয়লাভ করেন তার নিকটতম প্রতিদ্বন্দ্বী আইপিএফবি জয়ন্ত রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে ফরওয়ার্ড ব্লকের ছায়া ঘোষ নির্দলের আবদুল মান্নান হোসেনকে পরাজিত করেন। ১৯৯৬ সালে নির্দলের মাজাম্মেল হক কংগ্রেসের আব্দুল ওহাব মণ্ডলকে পরাজিত করেন, ফরওয়ার্ড ব্লকের ছায়া ঘোষ ১৯৯১ সালে কংগ্রেসের আসাক আলীকে পরাজিত করেন। কংগ্রেসের আবদুল মান্নান হোসেন ১৯৮৭ সালে নির্দলের মদন মোহন রায়কে পরাজিত করেন। ফরওয়ার্ড ব্লকের ছায়া ঘোষ ১৯৮২ সালে আইসিএসের দীদার বক্সীকে পরাজিত করেন এবং ১৯৭৭ সালে জনতা পার্টির সৈয়দ নবাব জানি মির্জা পরাজিত করেন।

১৯৫১-১৯৭২
১৯৭২, ১৯৭১  এবং ১৯৬৯ সালে  কংগ্রেসের মহম্মদ ইদ্রিস আলী জয়ী হন। কংগ্রেসের এস.কে. এ. মির্জা ১৯৬৭ সালে জয়ী হন।  নির্দলের বীরেন্দ্র নারায়ণ রায় ১৯৬২ সালে জয়ী হন।  কংগ্রেসের দুর্গাপদ সিংহ ১৯৫৭ সালে জয়ী হন  এবং স্বাধীন ভারতের প্রথম নির্বাচন ১৯৫১ সালে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
মুর্শিদাবাদ জেলার রাজনীতি
মুর্শিদাবাদ
কৃষ্ণনগর সাধারণ গ্রন্থাগার

কৃষ্ণনগর সাধারণ গ্রন্থাগার হল নদীয়া জেলার প্রাচীনতম ও ঐতিহ্যশালী গ্রন্থাগার। ১৮৫৬ সালে কৃষ্ণনগর শহরে এই গ্রন্থাগার প্রতিষ্ঠিত হয়।

ইতিহাস
প্রাথমিকভাবে কৃষ্ণনগর সরকারী কলেজে জেলার শিক্ষানুরাগীদের নাগরিক সভায় একটি গ্রন্থাগার তৈরীর সিদ্ধান্ত হয়। এই সভায় উপস্থিত ছিলেন ইয়ং বেঙ্গল প্রভাবিত প্রগতিশীল চিন্তায় উদ্বুদ্ধ মহারাজা শ্রীশচন্দ্র রায়, জেলা বিদ্যালয় পরিদর্শক হজসন প্র্যাট, বাবু রামলোচন ঘোষ প্রমুখ। গ্রন্থাগারটি ১৮৫৬ সালের ১ জুলাই প্রতিষ্ঠিত হয় ও প্রথম নামকরণ হয় দ্য কৃষ্ণনগর পাবলিক লাইব্রেরী অ্যান্ড রিডিং ক্লাব (The Krishnagar Public Library and Reading Club)। তদানীন্তন ব্রিটিশ সরকারী আধিকারিক, শিক্ষিত ও বিত্তশালী স্বদেশীয় মানুষজন এর সদস্য হন। ১৯০৫ সালে বঙ্গভঙ্গ আন্দোলন, সশস্ত্র বিপ্লবী আন্দোলন, স্বাধীনোত্তর খাদ্য আন্দোলন এবং নানা সামাজিক-সাংস্কৃতিক কর্মকাণ্ডের সাথে এই গ্রন্থাগারটি জড়িত ছিল। নদীয়া জেলার মুক্তিকামী আন্দোলনের কেন্দ্র হিসেবে এই গ্রন্থাগার ও সংলগ্ন টাউন হল ময়দানে বিভিন্ন সময় পদার্পণ করেছেন বাঘা যতীন, অনন্তহরি মিত্র, বসন্ত বিশ্বাস, দ্বিজেন্দ্রলাল রায়, কাজী নজরুল ইসলাম, হেমন্তকুমার সরকার, বিজয়লাল চট্টোপাধ্যায়, শিবরাম গুপ্ত, তারকদাস বন্দ্যোপাধ্যায়, অমৃতেন্দু মুখোপাধ্যায় প্রমুখেরা। জাতীয় স্তরের নেতাদের মধ্যে সুভাষচন্দ্র বসু, রাজেন্দ্র প্রসাদ, মদনমোহন মালব্য, সুরেন্দ্রনাথ বন্দ্যোপাধ্যায়, বিপিনচন্দ্র পাল, স্যার আশুতোষ মুখোপাধ্যায়, ডাঃ বিধানচন্দ্র রায়, জ্যোতি বসু সহ বহু রাজনৈতিক ব্যক্তিত্ব সাধারণ গ্রন্থাগারের মাঠে বক্তৃতা করে গেছেন।

তথ্যসূত্র

গ্রন্থাগার
পশ্চিমবঙ্গের ইতিহাস
মাথেইস দ্য লিখ্‌ট

মাথেইস দ্য লিখ্‌ট (; জন্ম ১২ আগস্ট ১৯৯৯) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন।

ক্লাব খেলোয়াড়ী জীবন
দ্য লিখ্‌ট হলেন জনপ্রিয় ওলন্দাজ ফুটবল ক্লাব এএফসি আয়াক্স-এর একজন তরুন খেলোয়াড়, যখন তার বয়স ছিলো মাত্র ৯ বছর তখন তিনি এই একাডেমিতে যোগ দেন। ২০১৬ সালের ৮ই আগস্ট মাসে, তিনি নেদারল্যান্ডসের দ্বিতীয় সারির লিগ এরস্তে দিভিসি-এ লিগের আরেক দল এফসি এম্মেন-এর বিপক্ষে খেলার মাধ্যমে পেশাদার ফুটবলে অভিষিক্ত হন, উক্ত খেলাটিতে তিনি পুরো সময় জুড়ে মাঠে ছিলেন। ২১শে সেপ্টেম্বর, আরেক ডাচ্ ফুটবল ক্লাব উইলেম II-এর বিপক্ষে তার ক্লাব আয়াক্স এর হয়ে কাপ চ্যাম্পিয়নশিপ খেলায় অভিষিক্ত হন। দি লিখ্ত ম্যাচটির ২৫তম মিনিটে একটি কর্নার থেকে গোল করেন, যেটি তাকে আরেক ডাচ্ খেলোয়াড় ক্লারেন্স সিডোর্ফ-এর পেছনে সর্বকালের দ্বিতীয় কোন কনিষ্ঠ গোলদাতা বানিয়ে দেয়। আয়াক্স খেলাটিতে ৫-০ গোল ব্যবধানে জয়লাভ করে। ২০১৬ সালের ২৪শে অক্টোবর, আয়াক্স তাদের টুইটার পেজের মাধ্যমে ঘোষণা করে যে, দি লিখ্ত কে তাদের জেষ্ঠ একাদশে উন্নিত করা হয়েছে।

আন্তর্জাতিক খেলোয়াড়ী জীবন
২০১৭ সালের ২৫শে মার্চ, দ্য লিখ্‌ট তার ক্লাব আয়াক্সের হয়ে মাত্র দুটি লিগ খেলায় অংশগ্রহণ করার পরেও নেদারল্যান্ডস জাতীয় দল-এর হয়ে বুলগেরিয়ার বিপক্ষে বিশ্বকাপ বাছাই পর্বের ম্যাচে অভিষেক হয়, যেখানে তারা ২-০ ব্যবধানে হেরে যায়, যেটি তাকে ১৯৩১ সালে তার স্বদেশী খেলোয়াড় "মেওক ওয়েবার" এর পর নবীনতম হল্যান্ডের কোন অভিষিক্ত খেলোয়াড় বানিয়ে দেয়।

খেলোয়াড়ী জীবনের পরিসংখ্যান

ক্লাব

1 যার মধ্যে ইউয়েফা চ্যাম্পিয়নস লিগ এবং ইউয়েফা ইউরোপা লিগ-এর ম্যাচ সমূহ অন্তর্ভুক্ত।

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

জীবিত ব্যক্তি
১৯৯৯-এ জন্ম
ফুটবল রক্ষণভাগের খেলোয়াড়
ওলন্দাজ ফুটবলার
নেদারল্যান্ডসের আন্তর্জাতিক ফুটবলার
নেদারল্যান্ডসের আন্তর্জাতিক যুব ফুটবলার
এএফসি আয়াক্সের খেলোয়াড়
ইয়ং আয়াক্সের খেলোয়াড়
ইয়ুভেন্তুস ফুটবল ক্লাবের খেলোয়াড়
সেরিয়ে আ-এর খেলোয়াড়
এরস্টে ডিভিজির খেলোয়াড়
২০২২ ফিফা বিশ্বকাপের খেলোয়াড়
ফুটবল ক্লাব বায়ার্ন মিউনিখের খেলোয়াড়
এরেডিভিজির খেলোয়াড়
বুন্দেসলিগার খেলোয়াড়
উয়েফা ইউরো ২০২০-এর খেলোয়াড়
গোল্ডেন বয় বিজয়ী
জার্মানিতে প্রবাসী ফুটবলার
ইতালিতে প্রবাসী ফুটবলার
উয়েফা ইউরো ২০২৪-এর খেলোয়াড়
প্রিমিয়ার লিগের খেলোয়াড়
ফুটবল সেন্ট্রাল ডিফেন্ডার
ম্যানচেস্টার ইউনাইটেড ফুটবল ক্লাবের খেলোয়াড়
ধড়ক

ধড়ক (অনুবাদ: হৃৎস্পন্দন; হিন্দি উচ্চারণ: [d̪əʱɽək]) একটি ২০১৮ সালের হিন্দি ভাষার দুঃখজনক প্রেমের ভারতীয় চলচ্চিত্র। ছবিটির পরিচালক হলেন শশাঙ্ক খাইতান এবং ধর্ম প্রোডাকশন্স ও জি স্টুডিও প্রযোজিত ছবিটির মুখ্য চরিত্রে জাহ্নবী কাপুর এবং ঈশান খট্টর অভিনয় করেছেন। এই ছবিটি ২০১৬ সালের মারাঠি ভাষার চলচ্চিত্র সৈরাটের একটি পুনঃনির্মাণ।  ধড়ক, যা মূলত ৬ জুলাই ২০১৮ সালে মুক্তি নির্ধারিত ছিল, পরে তা  স্থগিত হয় এবং ছবিটির বিশ্বব্যাপী মুক্তি ঘটে ২০ জুলাই ২০১৮ সালে।  ধড়ক সমালোচকদের কাছ থেকে নেতিবাচক সমালোচনা পায়।  ছবি থেকে বর্ণ বৈষম্যমূলক চিত্রনাট্য মুছে ফেলে দেওয়ার জন্য এবং সাইরাতের একটি দুর্বল পুনঃনির্মাণ হওয়ার জন্য এটি সমালোচিত হয়েছিল।

গল্প

অভিনয়ে 
 জাহ্নবী কাপুর- পার্থবি সিং হিসাবে 
 ঈশান খট্টর- মধুকর বাগলা হিসাবে
 অঙ্কিত বিশত- গোকুল হিসাবে , মধুকরের বন্ধু
 শ্রীধর ওয়াসটার- পুরুষত্তম হিসাবে, মধুকারের বন্ধু
 গদান কুমার- পার্থবি'র ভাইয় রূপ সিংহ-এর ভূমিকায়
 ঐশ্বরিয়া নড়কার -মধুকারের মা হিসেবে
 আদিত্য কুমার- ডেভিল হিসাবে, পার্থবি'র ভাই
 খরাজ মুখোপাধ্যায়- শচীন ভৌমিকের চরিত্রে
 মুস্তাকিম- বিজনোরি হিসাবে 
 আশুতোষ রানা- রথ সিংহ হিসাবে, পার্থবি'র বাবার ভূমিকাতে।

উৎপাদন

চলচ্চিত্রটি ঘোষণা করা হয়, যখন চলচ্চিত্রের প্রযোজক করণ জোহর ১৫ নভেম্বর ২০১৭ সালে এই ছবিটির তিনটি পোস্টার উন্মোচন করেন। পরবর্তী দিনে তিনি আরেকটি পোস্টার প্রকাশ করেন।  ২০১৭ সালের ১ ডিসেম্বর উদয়পুরের প্রধান ফটোগ্রাফি শুরু হয়।  ২০১৮ সালের ১১ জুন চলচ্চিত্রটির ট্রেলার মুক্তি পায়।

পুনঃনির্মিত চলচ্চিত্রগুলির চরিত্রের মানচিত্র

সিক্যুয়েল 

২২ নভেম্বর, ২০২৪-এ চলচ্চিত্রটির একটি সিক্যুয়েল মুক্তি পাবে ধড়ক ২ শিরোনামে।

তথ্যসূত্র

বহিঃসংযোগ

২০১৮-এর চলচ্চিত্র
হিন্দি ভাষার চলচ্চিত্র
রাজস্থানের পটভূমিতে চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় প্রণয়ধর্মী নাট্য চলচ্চিত্র
জয়পুরে ধারণকৃত চলচ্চিত্র
বাসবী নন্দী

বাসবী নন্দী (৫ ডিসেম্বর ১৯৩৯ - ২৩ জুলাই ২০১৮) একজন বাঙ্গালি চলচ্চিত্র অভিনেত্রী। বনপলাশীর পদাবলী চলচ্চিত্রে অভিনয়ের জন্য তিনি ১৯৭৪ সালে বেঙ্গল ফিল্ম জার্নালিস্ট’স অ্যাসোসিয়েশন থেকে শ্রেষ্ঠ সহ-অভিনেত্রীর পুরস্কার পুরস্কার পান।

জন্ম
বাসবী নন্দীর জন্ম ১৯৩৯ সালে। তার বাবা বি.এল. নন্দী ঢাকায় একজন সুপরিচিত ডাক্তার ছিলেন। নন্দী কলকাতার ইউনাইটেড মিশনারি গার্লস হাই স্কুলের গণ্ডি পেরিয়ে আশুতোষ কলেজ থেকে আইএ পাস করেন।

কর্মজীবন

সঙ্গীত
ছোটবেলা থেকেই গান ও ধ্রুপদী নৃত্যে তার আগ্রহ ছিল। সতীনাথ মুখোপাধ্যায় আর উৎপলা সেনের কাছে তিনি বাংলা গানের তালিম নেন। তিনি ছিলেন গোবিন্দন কুট্টির ছাত্রী। তিনি আধুনিক বাংলা গান এবং রবীন্দ্র সঙ্গীতের উপর নিজের সঙ্গীত রেকর্ড প্রকাশ করেছিলেন। এছাড়া তিনি কয়েকটি চলচ্চিত্রে প্লেব্যাক গায়িকা হিসেবে গান করেন।

চলচ্চিত্র
১৯৫৮ সালে ‘যমালয়ে জীবন্ত মানুষ’ চলচ্চিত্রে অভিনয়ের মাধ্যমে তার অভিষেক ঘটে। উত্তম কুমারের নায়িকা হিসেবেও বেশ কিছু চলচ্চিত্রে অভিনয় করেছেন তিনি।

মঞ্চ নাটক
কলকাতার সব কটি মঞ্চেই অভিনয় করেন বাসবী নন্দী। স্টার থিয়েটারে ‘কারাগার’ (১৯৬২), রঙমহলে ‘সেইম-সাইড’ (১৯৬৮/৬৯), বিজন থিয়েটারে ‘শ্রীমতী ভয়ঙ্করী’ (১৯৮০) তার উল্লেখযোগ্য নাটক।

চলচ্চিত্র
 যমালয়ে জীবন্ত মানুষ (১৯৫৮)
 মৃতের মর্ত্যে আগমন
 অভয়া ও শ্রীকান্ত
 দো দিলোঁ কি দস্তান (হিন্দি)
 বাঘিনী
 নবরাগ
 কায়াহীনের কাহিনী
 বনপলাশীর পদাবলী (১৯৭৩)
 সেই চোখ
 রাতের কুহেলি
 শত্রুপক্ষ
 গজমুক্তা
 আমি সে ও সখা

মৃত্যু
তিনি ২৩ জুলাই ২০১৮ সালে হৃদরোগে আক্রান্ত হয়ে মারা যান।

তথ্যসূত্র

বহিঃসংযোগ
 

১৯৩৯-এ জন্ম
২০১৮-এ মৃত্যু
ভারতীয় চলচ্চিত্র অভিনেত্রী
বাংলা চলচ্চিত্র অভিনেত্রী
২০শ শতাব্দীর ভারতীয় অভিনেত্রী
বাঙালি হিন্দু
১৯৩৫-এ জন্ম
২০১৮ এশিয়া কাপ বাছাইপর্ব

২০১৮ এশিয়া কাপ বাছাইপর্ব একটি ক্রিকেট প্রতিযোগিতা যা সেপ্টেম্বর ২০১৮ সালে ভারতে অনুষ্ঠিত হয়। এটি ২০১৮ এশিয়া কাপের বাছাইপর্ব।

আয়োজক মাঠ
 কিনারা একাডেমী ওভাল, কিনারা বন্দর, সেলাঙ্গর
 বায়ুইমাস ওভাল, পাণ্ডামারান, সেলাঙ্গর
 ইউনিভার্সিটি ক্রিকেট গ্রাউন্ড , বাঙ্গি, সেলাঙ্গর

দল
এই দলগুলো প্রতিযোগিতায় খেলবে:

পয়েন্ট তালিকা

খেলার সূচী

রাউন্ড ১

রাউন্ড ২

রাউন্ড ৩

রাউন্ড ৪

রাউন্ড ৫

ফাইনাল

তথ্যসূত্র

বহিঃসংযোগ 
 ক্রিকইনফোতে পাতা 

এশিয়া কাপ
২০১৮–১৯ আন্তর্জাতিক ক্রিকেট প্রতিযোগিতা
মালয়েশিয়ায় আন্তর্জাতিক ক্রিকেট প্রতিযোগিতা
গুপ্তিপাড়ার রথযাত্রা

গুপ্তিপাড়ার রথযাত্রা বাংলার রথযাত্রা গুলোর মধ্যে অন্যতম বিখ্যাত রথ যাত্রা। নানা মতভেদ থাকলেও ১৭৪০ সালে এই রথ উত্‍সব শুরু করেন মধুসুদানন্দ। ভান্ডার লুট গুপ্তিপাড়ার রথের এক অনন্য বৈশিষ্ট্য। পুরীর রথের সঙ্গে গুপ্তিপাড়ার রথের পার্থক্য হল, পুরীর রথকে জগন্নাথ দেবের রথ বলে। আর গুপ্তিপাড়ার রথকে বলে বৃন্দাবন জীউর রথ। গুপ্তিপাড়ার রথের বৈশিষ্ঠ হল, উল্টো রথের দিন এখানে ভান্ডার লুট  হয়। ভারতবর্ষের কোথাও এই ভান্ডার লুট হয়না।

ভান্ডার লুট 
অন্য জায়গায় মতন এই  দিন জগন্নাথ দেব তার মাসির বাড়িতে সকল মানুষের অন্তরালে বন্ধ ঘরে থাকেন। এই দিন জগন্নাথ দেবকে অনবদ্য নিরামিষ ভোগ দেওয়া হয়। জগন্নাথের মাসির বাড়িতে ৫২টি লোভনীয় পদে প্রায় ৪০ কুইন্টাল খাবারের ভাণ্ডার লুট'' পালন হয়।

 প্রেক্ষাপট  
কথিত আছে লক্ষ্মীর সঙ্গে মন কষাকষি হওয়ায় জগন্নাথ লুকিয়ে মাটিতে এসে আশ্রয় নেয়। সেখানে ভাল ভাল খাবার পেয়ে জগন্নাথ মাসির বাড়িতেই থেকে যান। অন্যদিকে লক্ষ্মীর মনে সন্দেহ দানা বাঁধে যে স্বামী বোধহয় পরকীয়ার টানে কোথাও চলে গিয়েছেন। পরে তিনি বৃন্দাবনের কাছে জানতে পারেন যে জগন্নাথ মাসির বাড়িতে আশ্রয় নিয়েছেন। তারপরেই স্বামীকে ফিরিয়ে আনতে লক্ষ্মী লুকিয়ে গিয়ে মাসির বাড়িতে সর্ষে পােড়া ছিটিয়ে আছে। কিন্তু, তাতে কোনো কাজ না হওয়ায় বৃন্দাবন ও কৃষ্ণচন্দ্র লোকজন নিয়ে মাসির বাড়িতে হাজির হন।

সেখানে গিয়ে তারা দেখেন যে ঘরের তিনটি দরজা বন্ধ। তাই লক্ষ্মীর অনুরোধে তার স্বামীকে ফিরিয়ে নিয়ে যাওয়ার জন্য দরজা ভেঙে বৃন্দাবন ও কৃষ্ণচন্দ্র ভেতরে ঢােকেন। ঘরের ভেতরে প্রবেশ করেই তারা দেখতে পান মালসায় করে রকমারি পদের খাবার সাজানাে রয়েছে। ভাল ভাল খাবার চোখের সামনে দেখে তারা সেই সমস্ত মালসা লুট করে নেন। যা ভাণ্ডার লুট নামে সকলের কাছে পরিচিত।

আবার আরেকটি অংশ দাবি, বৃন্দাবন চন্দ্র প্রচুর ধনসম্পত্তি ছিল। রাজা তার রাজ্যের শক্তিমানদের চিহ্নিত করার জন্য এই ভান্ডার লুটের''' আয়োজন করেছেন। যারা বেশি সংখ্যায় ভাণ্ডার লুট করে তাদের বৃন্দাবন চন্দ্র তার মন্দির পাহারার দায়িত্বে নিয়ােগ করতেন।

তবে প্রথা চালুর কারণ নিয়ে দ্বিমত থাকলেও প্রাচীন সেই রীতি মেনে এখনও প্রতিবছর উল্টোরথের আগের দিন মাসির বাড়ির মন্দিরের তিনটি দরজা একসঙ্গে খেলা হয়। ঘরের ভিতর রকমারি খাবারের পদ মালসায় করে সাজানো থাকে। দরজা খেলার পর এই প্রসাদ নেওয়ার জন্য মানুষের মধ্যে হুড়োহুড়ি শুরু হয়ে যায়। এই মালসা ভোগ পাওয়ার জন্য দূরদূরান্ত করে কয়েক হাজার মানুষ উল্টোরথের আগের দিন প্রসাদ পাওয়ার জন্য গুপ্তিপাড়া হাজির হন।

ভোগ 

ভান্ডার লুটের জন্য গোবিন্দভোগ চালের খিচুড়ি, বেগুন ভাজা, কুমড়ো ভাজা, ছানার রসা, পায়েস, ক্ষীর, ফ্রায়েড রাইস, মালপোয়া,  সন্দেশ, ও রাবড়ি সহ মোট ৫২টি পদে খাবার সহ প্রায় ৫৫০ টি মালসা তৈরি করা হচ্ছে। প্রতিটি মালসা প্রায় ৫ থেকে ৮ কেজি করে খাবার থাকে। 

এই কর্ম যজ্ঞের জন্য  ১০ জন রাঁধুনি ও ১০ জন হেল্পার সহ মােট ২০ জন রান্নার কাজ করেন। নিয়ম মেনে দুপুর দুটোর আগেই সমস্ত খাবার তৈরি করে মালসায় সাজিয়ে মাসির বাড়িতে রাখা হয়। বিকেল ৩ টায় মাসির বাড়ির দরজা বন্ধ করে দেওয়া হয়।

আরও দেখুন 
মাহেশের রথযাত্রা, শ্রীরামপুর

তথ্যসূত্র 

রথযাত্রা
পশ্চিমবঙ্গের উৎসব
পশ্চিমবঙ্গের সংস্কৃতি
জগন্নাথ
হুগলি জেলা
নাইজেল ব্রায়ার্স

নাইজেল এডউইন ব্রায়ার্স (; জন্ম: ১৫ জানুয়ারি, ১৯৫৫) লিচেস্টারশায়ারের সাউথফিল্ডস এলাকায় জন্মগ্রহণকারী সাবেক ও বিখ্যাত প্রথম-শ্রেণীর ইংরেজ ক্রিকেট তারকা। ১৯৭১ থেকে ১৯৯৫ সময়কালে ঘরোয়া প্রথম-শ্রেণীর ক্রিকেট ও লিস্ট এ ক্রিকেটে লিচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম-পেস বোলিংয়ে দক্ষ ছিলেন নাইজেল ব্রায়ার্স।

প্রথম-শ্রেণীর ক্রিকেটে অংশগ্রহণ 
মাত্র ১৬ বছর বয়সে ১৯৭১ সালে প্রথম-শ্রেণীর ক্রিকেটে অভিষেক ঘটে নাইজেল ব্রায়ার্সের। এরফলে তিনি লিচেস্টারশায়ারের পক্ষে সর্বকনিষ্ঠ প্রথম-শ্রেণীর ক্রিকেটারের মর্যাদা লাভ করেন। তবে খেলোয়াড়ী জীবনের শেষদিকেই সম্মাননা লাভে সক্ষমতা দেখিয়েছেন। এ সময় ব্যাটিংয়ের পাশাপাশি দলের অধিনায়কেরও দায়িত্ব পালন করেছেন তিনি। ১৯৯০ সালে তুলনামূলকভাবে দূর্বলমানের লিচেস্টারশায়ার দলের অধিনায়ক হিসেবে ডেভিড গাওয়ারের স্থলাভিষিক্ত হয়েছেন। দায়িত্ব লাভের পর থেকেই বিদ্যালয়ের শিক্ষকের ন্যায় শৃঙ্খলাবোধ আনয়ণে সচেষ্ট হন ও দলের সমীহের পাত্রে পরিণত হন। ১৯৯২ সালে কাউন্টি চ্যাম্পিয়নশীপে লিচেস্টারশায়ার দল মাঝামাঝি স্থানে অবস্থান করে। তবে, গ্রীষ্মের অধিকাংশ সময়ই শিরোপা লাভের অন্যতম দল হিসেবে প্রতিদ্বন্দ্বিতায় অবতীর্ণ হয়েছিল।

এছাড়াও, তার নেতৃত্বে প্রথমবারের মতো দলটি জিলেট কাপের চূড়ান্ত খেলায় পৌঁছতে সক্ষম হয়েছিল। ১৭ কাউন্টির সর্বশেষ দল হিসেবে ১৯৬৩ সালে প্রথম-শ্রেণীর খেলায় অংশগ্রহণ করলেও এটিই প্রথম ছিল। কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপে ১৯৯৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন নাইজেল ব্রায়ার্স।

অবসর 
পরবর্তী তিন মৌসুমেও তার দল বেশ ভালো খেলা প্রদর্শন করে। কিন্তু, ১৯৯৫ মৌসুমের পর তাকে অধিনায়কত্ব থেকে প্রত্যাহার করে নেয়া হয়। ফলে আরও কয়েক মৌসুম ব্যাটসম্যান হিসেবে খেলা চালিয়ে যাবার দিকে ঝুঁকে পড়েন। তবে, হাঁটুর আঘাতের কারণে চিকিৎসা করলেও দর্শকের সারিতে তাকে অবস্থান করতে হয়। জেমস হুইটেকার নতুন অধিনায়ক হিসেবে তার স্থলাভিষিক্ত হন ও ১৯৯৬ সালে দ্বিতীয়বারের মতো চ্যাম্পিয়নশীপের শিরোপা লাভে সক্ষমতা দেখান। এরপর থেকে তাকে আর প্রথম-শ্রেণীর ক্রিকেট খেলতে দেখা যায়নি।

ব্যক্তিগত জীবন 
লাটারওয়ার্থ গ্রামার স্কুলে পড়াশোনা শেষ করে বোরা রোড কলেজে অধ্যয়ন করেন।

ক্রিকেট খেলা থেকে অবসর গ্রহণের পর মার্লবোরা কলেজে ক্রিকেট পরিচালক ও ক্রীড় পরিচালক - উভয় দায়িত্বে ছিলেন। বর্তমানে তিনি বার্নসের সেন্ট পলস স্কুলে ক্রীড়া পরিচালক ও ক্রিকেট পরিচালকের দায়িত্বে রয়েছেন।

তথ্যসূত্র

বহিঃসংযোগ 
 
 

১৯৫৫-এ জন্ম
জীবিত ব্যক্তি
ইংরেজ ক্রিকেটার
উইজডেন বর্ষসেরা ক্রিকেটার
লিচেস্টারশায়ারের ক্রিকেটার
লিচেস্টারশায়ার ক্রিকেট অধিনায়ক
লেস্টার থেকে আগত ক্রিকেটার
খবাব

খবাব /ALA-LC: Khabab), পূর্বে আবিব''' নামে পরিচিত ছিল (গ্রীক: Ἔμεσα Abiba  ''}}. দারায় গভর্নোরেট অংশ, দামাস্কাস দক্ষিণে দামাস্কাস এর 57 কিলোমিটার (~ 36 মাইল) দক্ষিণে হাউয়ান সমভূমি সিরিয়া তে অবস্থিত একটি শহর, এবং একই সাথে দারায় শহরের দূরত্ব.

তথ্যসূত্র

সিরিয়ার শহর
সিরিয়ার রোমান শহর
রোমান উপনিবেশ
এমেসার রাজপরিবার

en:Khabab
তুমানহান উদ্যান

তুমানহান উদ্যান () একটি সর্বসাধারণের জন্য উদ্যান, আর্মেনিয়া ইয়েরেভানের আজাপনিয়াক জেলায় অবস্থিত। এটি হ্রাজদান নদীর উপত্যকায়, হালবাহান স্ট্রিটে, হ্রাজদান সেতু এবং টুমো সেন্টার ফর ক্রিয়েটিভ টেকনোলজির মধ্যবর্তীতে অবস্থিত। এটি ১৯৭০ সালে খোলা হয়েছিল এবং হ্রাজদান নদীর ডান তীরে ৭ হেক্টর এলাকা জুড়ে বিস্তৃত। এটি বিখ্যাত লেখক ও কবি হভহান্স তুমেনহানের নামে নামকরণ করা হয় এবং তার জন্মের শততম বার্ষিকী উপলক্ষে খোলা হয়।

১৯৭৩ সালে তুমেনহানের আনুশের অপেরা দুটি প্রধান চরিত্রের মূর্তি; পার্কের মধ্যে আনাশ ও সারো গড়ে উঠেছিল। ১৯৮৬ সালে, তুমেনহানের কাল্পনিক চরিত্রের আরেকটি মূর্তি লরেটিস সাকো উদ্যান নির্মিত হয়েছিল ইয়েরেভানের শিশুদের খুব আকর্ষণীয় খেলার জায়গা হিসাবে তুমানহান উদ্যান একটি।

অ্যালবাম

তথ্যসূত্র 

ইয়েরেভানের উদ্যান
পৌর সার্বজনিক উদ্যান
ভাসান্যাদম ইউনিয়ন

ভাসান্যাদম বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।

আয়তন 
ভাসান্যাদম ইউনিয়নের আয়তন ১৭,৯২০ একর (৭২.৫২ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৪৯২জন। এর মধ্যে ৬,৩৬৪জন মুসলিম, ১,০৬৩জন বৌদ্ধ, ৬৪জন হিন্দু  ও ১জন অন্যান্য ধর্মের অনুসারী।

অবস্থান ও সীমানা 
লংগদু উপজেলার দক্ষিণ-পূর্বাংশে ভাসান্যাদম ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১২ কিলোমিটার। এ ইউনিয়নের উত্তরে গুলশাখালী ইউনিয়ন ও বগাচতর ইউনিয়ন; পশ্চিমে বগাচতর ইউনিয়ন, কাপ্তাই হ্রদ ও লংগদু ইউনিয়ন; দক্ষিণে বরকল উপজেলার বরকল ইউনিয়ন এবং পূর্বে বরকল উপজেলার বরকল ইউনিয়ন ও বড় হরিণা ইউনিয়ন অবস্থিত।

প্রশাসনিক কাঠামো 
ভাসান্যাদম ইউনিয়ন লংগদু উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।

শিক্ষা ব্যবস্থা 
ভাসান্যাদম ইউনিয়নের সাক্ষরতার হার ৩৮.৭৯%। এ উপজেলায় ১টি মাধ্যমিক বিদ্যালয়, ২টি মাদ্রাসা, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে সরকারী ও ১টি বেসরকারী প্রাথমিক বিদ্যালয় রয়েছে

শিক্ষা প্রতিষ্ঠান 
মাধ্যমিক বিদ্যালয়
 ভাসান্যাদম ইসলামী উচ্চ বিদ্যালয়

মাদ্রাসা
 গাউছিয়া তৈয়্যবিয়া তাহেরিয়া সুন্নিয়া মাদ্রাসা
 চাইল্যাতলী নুরানী তালীমুল কোরআন মাদ্রাসা

নিম্ন মাধ্যমিক বিদ্যালয়
 ঘনমোড় সেনা মৈত্রী নিম্ন মাধ্যমিক বিদ্যালয়

প্রাথমিক বিদ্যালয়
 খাগড়াছড়ি সরকারি প্রাথমিক বিদ্যালয়
 ঘনমোড় সরকারি প্রাথমিক বিদ্যালয়
 চাইল্যাতলী সরকারি প্রাথমিক বিদ্যালয়
 ভাসান্যাদম সরকারি প্রাথমিক বিদ্যালয়
 রাঙ্গাপানিছড়া সরকারি প্রাথমিক বিদ্যালয়
 শিলকাটাছড়া সরকারি প্রাথমিক বিদ্যালয়
 পশ্চিম চাইল্যাতলী বাহিরটিলা বেসরকারী প্রাথমিক বিদ্যালয়

যোগাযোগ ব্যবস্থা 
রাঙ্গামাটি জেলা সদর বা লংগদু উপজেলা সদর থেকে ভাসান্যাদম ইউনিয়নে যোগাযোগের একমাত্র মাধ্যম নৌপথ।

খাল ও নদী 
ভাসান্যাদম ইউনিয়নের পশ্চিম সীমান্তে রয়েছে কাপ্তাই হ্রদ।

হাট-বাজার 
ভাসান্যাদম ইউনিয়নের প্রধান ৪টি হাট-বাজার হল চাইল্লাতলী বাজার, খাগড়াছড়ি বাজার, ঘনমোড় বাজার এবং কাট্টলী বাজার।

দর্শনীয় স্থান 
 কাপ্তাই হ্রদ

জনপ্রতিনিধি 
 বর্তমান চেয়ারম্যান: মোহাম্মদ হযরত আলী

আরও দেখুন 
 লংগদু উপজেলা
 লংগদু থানা
 রাঙ্গামাটি জেলা

তথ্যসূত্র

বহিঃসংযোগ 

লংগদু উপজেলার ইউনিয়ন